***Demon's Souls*** er et action-rollespill utviklet av FromSoftware (med litt hjelp av SCE Japan Studio) eksklusivt til PlayStation 3. Det ble lansert i Japan den 5. februar 2009 av Sony Computer Entertainment. I Nord-Amerika ble det utgitt 6. oktober samme år av Atlus, mens Namco Bandai ga ut spillet i både Australia og Europa henholdsvis 23. og 25. juni 2010.

Spillet er satt til en dark fantasy-verden hvor spilleren tar kontroll over en helt som har reist til det fiktive kongeriket Boletaria, som blir herjet av en forbannet tåke som bringer frem onde demoner som lever av å drepe dødelige og ta deres sjeler. Spillbarheten innebærer blant annet at spilleren lager en egen rollefigur, og legger vekt på å samle sjeler og gjenstander, våpen og lignende ved å drepe fiender gjennom mange ulike brett, og alle er varierte og ulike. Spillet har også et unikt flerspillersystem integrert inn i enspillerdelen som gjør at spilleren kan legge igjen tips og advarsler til andre spillere, og man kan også bli tilkalt for å hjelpe eller invadere for å drepe andre.

Etter å ha blitt utgitt i Japan og Nord-Amerika ble spillet kritikerrost og mottok mange utmerkelser. Spillet ble hyllet for sin dark fantasy-stil, variasjon i kampene og det spennende, unike flerspillersystemet. Spillet er kjent for en høy vanskelighetsgrad, og mange anmeldere påpekte at spillet var en skikkelig utfordring. Spillet har en åndelig oppfølger med tittelen *Dark Souls*.

Spillbarhet
-----------

Spilleren tar kontroll over helten i et tredjepersonsvinkel. Før man starter spillet kan man tilpasse rollefiguren etter eget ønske. Man kan for eksempel endre på kjønn, utseende, navn og klasse. Det finnes ti startsklasser man kan velge mellom, alt fra ridder og barbar, til tyv og magiker. Hver klasse starter med ulikt nivå i de forskjellige ferdighetene (en ridder har flere livspoeng og mer utholdenhet og styrke enn en tyv, mens en tyv til gjengjeld er lettere og mer bevegelig, og har bedre fingerferdighet), ulikt startutstyr og ulike våpen og typer magi som kan brukes, som alle fremhever ulike metoder for å bekjempe fiendene basert på spillerens preferanser og rollefigurens nivåer. I starten kan det altså være lurt å velge en rollefigur som passer ens preferanser, men etter hvert som man går opp i nivå og kan velge hvilke nivåer som skal styrkes, kan man selv skreddersy rollefiguren etter eget ønske. Man kan altså starte som en svak tyv med lite utholdenhet, men avslutte spillet som en kriger med tung rustning og stort våpen - alt avhenger av hvordan man velger å oppgradere rollefigurens nivåer.

Når man dreper demoner får man sjeler som fungerer som spillets valuta, som kan bruker til å kjøpe, reparere og oppgradere våpen, i tillegg til å øke rollefigurens nivåer (som nevnt over). I tillegg til sjeler kan spilleren få andre ting, som våpen og deler av rustninger, som de ulike demonene kan slippe. Når man dør, blir man sendt helt tilbake til starten av brettet, og alle fiendene utenom bossene gjenoppstår og må drepes på nytt. Man starter også med mindre helsepoeng og ingen sjeler. Hvis man kommer seg frem til sin blodflekk, altså der man døde, får man tilbake alle sjelene man mistet. Men hvis man dør før man greier å komme seg tilbake til der man døde første gang, forsvinner alle sjelene for godt. Når man ikke utforsker og kjemper seg gjennom et brett, befinner man seg i Nexus, en verden av sjeler, et fristed, hvor man kan bruke sjelene man har opptjent, lagre gjenstander man bærer på og reise mellom de ulike brettene.

### Flerspiller

Når man er koblet til PlayStation Network er flerspillersystemet integrert i spillet. Gjennom alle brettene kan man såvidt skjelne andre spillere i samme område, som spøkelser, og når en spiller dør vil alle andre som befinner seg i samme område kunne samhandle med blodflekken hans for å se hvordan vedkommende døde og potensielt hjelpe andre spillere med å unngå å gjøre det samme. Spilleren kan også legge igjen beskjeder på bakken for å hjelpe eller advare andre spillere, i tillegg til mer vanlige beskjeder.

Opp til tre spillere kan samles i vertens verden for å hjelpe verten med å bekjempe en boss. De besøkende spillerne oppstår i en hvit sjelform, og kan bare returnere tilbake til kroppene sine når en boss har blitt slått. Hvis man invaderer en annen for å drepe ham, oppstår man i svart sjelform. Dersom det svarte spøkelset dreper verten, returnerer han til sin egen verden med nye sjeler, og hvis det svarte spøkelset blir drept av verten mottar verten en del av spøkelsets sjeler.

Handling
--------

Handlingen i spillet er satt til kongeriket Boletaria, styrt av den aldrende kongen Allant XII. På grunn av hans grådighet søkte kongen etter mer makt og rikdom ved å gjennomføre et mørkt rituale ved å kanalisere kraften av sjelene som brakte Boletaria enestående velstand helt til dyp og tett tåke dekte landets utkant, og avskar riket fra omverdenen. De andre kongerikene rundt Boletaria sendte speidere og soldater for å undersøke tåken og hva som hadde skjedd, men ingen kom tilbake etter å ha gått inn i tåken. Det var først etter at Vallarfax fra det kongelige Twin Fangs kom seg ut av tåken at resten av verden fikk vite om Boletarias situasjon. Ved å kanalisere kraften av sjelene hadde Kong Allant vekket The Old One, en enorm demon bosatt under Nexus. Med The Old Ones oppvåkning kom en mørk tåke sveipende inn, og med den fulgte demoner som fôret på menneskehetens sjeler, og de som overlevde uten sjeler ble sinnssyke og voldelige. Uten noe motstand begynte tåken å spre seg utenfor Boletaria.

Mange modige krigere forsøkte å bryte seg gjennom tåken og redde Boletaria, mens andre prøvde å gjøre det samme for å få tak i demonenes sjeler og bruke dem til andre formål; uansett hva slags motiv krigerne hadde, døde alle sammen i tåken. Spilleren tar kontroll over en kriger som greier å bryte seg gjennom tåken og komme seg frem til det tapte riket; imidlertid blir den ensomme helten drept kort tid etter å ha ankommet Boletaria, etter å ha å fått juling av en enorm demon, «the Vanguard». Hvis spilleren greier å drepe Vanguard (det er mulig, bare veldig vanskelig), blir man drept av «the Dragon God», en demon som har tatt formen til en enorm drage. Etter å ha dødd oppstår man i sjelform i Nexus. Der blir man møtt av piken i svart, en mystisk og blind leder av Nexus som gir helten i oppdrag å reise til hvert brett i hver region i Boletaria, og få tak i hver av bossenes sjeler for å få styrke til å frigjøre kongeriket fra The Old One.

En etter en dreper helten de mektige demonene som befinner seg i mange av Boletarias bemerkelsesverdige områder; slottet i Boletaria, Stonefang Tunnel, Tower of Latria, Shrine of Storms og Valley of Defilement. Det er også her man møter de få gjenværende heltene av Boletaria. Etter at man har fått tak i alle sjelene og har drept erkedemonen, bossen, i alle områdene, fører piken i svart en ned til Old One. Piken i svart lokker Old One mot dem, og Old One inviterer helten inn i den hvor den nå deformerte Kong Allant XII befinner seg. Under den siste kampen hevder Kong Allant at på grunn av menneskehetens vold og lidelse, handler Old One barmhjertelig ved å sette "en stopper for vår tragiske sfære av eksistens". Etter at han har blitt bekjempet, ytrer han sine siste ord for han dør: "Din tosk, forstår du ikke? Ingen ønsker å gå videre!"

Etter dette får helten ett valg til; å drepe eller forlate piken i svart. Hvis helten forlater henne, faller verden ikke for fristelsen for sjeler når tåken forsvinner, og hun forsvinner med Old One tilbake til den dype søvnen igjen, og Boletaria og omverdenen reddes. Dersom helten imidlertid velger å drepe henne, får verden et stort begjær for sjelenes kraft, og blir fordømt med helten som sin hersker med Old One ved sin side.

Referanser
----------

1. ↑  Michael Cunningham *"Demon's Souls Unleashed by Atlus" - RPGamer* Arkivert 20120424055255 hos WebCite
2. 1 2  David Hinkle *"Demon's Souls' brand of punishment proves potent in the UK"* - Joystiq
3. ↑  *"Face Off: Dark Souls"* - Digital Foundry
4. ↑  *"Demon's Souls Release Date, Atlus Says "Stop Importing It""* - Gossip Gamers[*død lenke*]
5. ↑  **Narrator**: King Allant the twelfth, by channeling the power of souls brought unprecedented prosperity to his northern kingdom of Boletaria. That is until the colorless Deep Fog swept across the land. Boletaria was cut-off from the outside world, and those who dared penetrate the Deep Fog never returned. FromSoftware. *Demon's Souls*
6. ↑  **Narrator**: But Vallarfax of the royal Twin Fangs broke free from the fog and told the world of Boletaria's plight. That the Old King Allant had aroused the Old One, the great beast below the Nexus, from its eternal slumber. And that a colorless fog had swept in, unleashing terrible demons. The demons hunt down men and claim their souls. Those who lose their souls, also lose their minds. FromSoftware. *Demon's Souls*
7. ↑  **Narrator**: ...the power of a mature demon's soul is beyond human imagination. The legend spread quickly. Mighty warriors were drawn to the accursed land but none have returned. FromSoftware. *Demon's Souls*
8. ↑  **Narrator**: But Boletaria has one final hope. A lone warrior who has braved the baneful fog. Has the land found its savior, or have the demons found a new slave? FromSoftware. *Demon's Souls*.
9. ↑  **Maiden in Black**: Souls of the lost withdrawn from its vessel. Let strength be grant so the world might be mended... so the world might be mended. FromSoftware. *Demon's Souls*.
10. ↑  **King Allant**: You have been chosen by the Old One. FromSoftware. *Demon's Souls*.
11. ↑  **King Allant**: Surely you have seen for yourself the pain and suffering that fills this world! But fight poison with poison.. God is merciful, and so, created the Old One. The Old One will feed upon our souls, and put an end to our tragic realm of existence! FromSoftware. *Demon's Souls*.
12. ↑  **King Allant**:You fool. Don't you understand? No one wishes to go on. FromSoftware. *Demon's Souls*.
13. ↑  **Narrator**:The Old One, along with the maiden, were swept back into the lulling fog. Boletaria was spared from the demons, but also lost its knowledge of soul arts. The souls lost during the pandemonium were never retrieved.FromSoftware. *Demon's Souls*.
14. ↑  **Narrator**:The Old One sensed a new and powerful demon by its side. And before long, the world will be engulfed by the Deep Fog... Bring more souls! FromSoftware. *Demon's Souls*.

Eksterne lenker
---------------

* (en) *Demon's Souls* hos MobyGames Rediger på Wikidata

* (en) *Demon's Souls* hos MobyGames Rediger på Wikidata

* (en) *Demon's Souls* på Metacritic Rediger på Wikidata

* (en) *Demon's Souls* på Internet Movie Database Rediger på Wikidata

* (en) *Demon's Souls* på Behind The Voice Actors Rediger på Wikidata

* (en) *Demon's Souls* hos Giant Bomb Rediger på Wikidata

* (en) *Demon's Souls* hos Internet Game Database Rediger på Wikidata

* (en) *Demon's Souls* hos VGMdb Rediger på Wikidata

* (en) *Demon's Souls* hos GameFAQs Rediger på Wikidata

Portal: Videospill